CELEX: 62012CB0468
Language: el
Date: 2013-06-20 00:00:00
Title: Υπόθεση C-468/12: Διάταξη του Δικαστηρίου (δέκατο τμήμα τμήμα) της 20ής Ιουνίου 2013 [αίτηση του Tribunale di Cosenza (Ιταλία) για την έκδοση προδικαστικής αποφάσεως] — CCIAA di Cosenza κατά Ciesse srl (Προδικαστική παραπομπή — Κανονισμός διαδικασίας — Άρθρα 53, παράγραφος 2, 93, στοιχείο α', και 99 — Οδηγία 200817/ΕΚ — Έμμεσοι φόροι επιβαλλόμενοι επί των συγκεντρώσεων κεφαλαίων — Άρθρο 5, παράγραφος l, στοιχείο γ' — Πεδίο εφαρμογής — Ετήσιο τέλος καταβαλλόμενο στα τοπικά εμπορικά, βιομηχανικά, χειροτεχνικά και γεωργικά επιμελητήρια)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/52
            
         Διάταξη του Δικαστηρίου (δέκατο τμήμα τμήμα) της 20ής Ιουνίου 2013 [αίτηση του Tribunale di Cosenza (Ιταλία) για την έκδοση προδικαστικής αποφάσεως] — CCIAA di Cosenza κατά Ciesse srl
   (Υπόθεση C-468/12) (1)
   
   (Προδικαστική παραπομπή - Κανονισμός διαδικασίας - Άρθρα 53, παράγραφος 2, 93, στοιχείο α', και 99 - Οδηγία 200817/ΕΚ - Έμμεσοι φόροι επιβαλλόμενοι επί των συγκεντρώσεων κεφαλαίων - Άρθρο 5, παράγραφος l, στοιχείο γ' - Πεδίο εφαρμογής - Ετήσιο τέλος καταβαλλόμενο στα τοπικά εμπορικά, βιομηχανικά, χειροτεχνικά και γεωργικά επιμελητήρια)
   2013/C 225/92
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Cosenza
   
      Διάδικοι στην υπόθεση της κύριας δίκης
   
   
      Προσφεύγον: Camera di Commercio, Industria, Artigianato e Agricoltura (CCIAA) di Cosenza
   
      Καθής: Ciesse srl, κηρυχθείσα σε πτώχευση
   
      Αντικείμενο
   
   Αίτηση προδικαστικής αποφάσεως — Tribunale Ordinario di Cosenza — Ερμηνεία του άρθρου 5 της οδηγίας 2008/7/ΕΚ του Συμβουλίου, της 12ης Φεβρουαρίου 2008, περί των έμμεσων φόρων των επιβαλλόμενων επί των συγκεντρώσεων κεφαλαίων (ΕΕ L 46, σ. 11) — Επιβολή ετήσιου τέλους λόγω της εγγραφής των εταιριών στο τηρούμενο από τα τοπικά εμπορικά επιμελητήρια μητρώο — Τρόπος υπολογισμού του ύψους του ετήσιου τέλους ευνοϊκότερος για τις ατομικές επιχειρήσεις, τις γεωργικές εταιρίες («società semplici»), καθώς και τις δικηγορικές εταιρίες σε σχέση με τις λοιπές κεφαλαιουχικές εταιρίες
   
      Διατακτικό
   
   Το άρθρο 5, παράγραφος 1, στοιχείο cl, της οδηγίας 2008/7/ΕΚ του Συμβουλίου, της 12ης Φεβρουαρίου 2008, περί των έμμεσων φόρων των επιβαλλόμενων επί των συγκεντρώσεων κεφαλαίων, έχει την έννοια ότι δεν αντιτίθεται στην επιβολή ετήσιου τέλους, όπως το επίδικο στην κύρια δίκη, το οποίο καταβάλλεται στα εμπορικά, βιομηχανικά, χειροτεχνικά και γεωργικά επιμελητήρια από όλες τις επιχειρήσεις, που είναι εγγεγραμμένες ή μνημονεύονται στο μητρώο που τηρούν τα επιμελητήρια αυτά, και το οποίο υπολογίζεται, κατ’ αρχήν, βάσει του κύκλου εργασιών, αλλά καθορίζεται κατ’ αποκοπήν για ορισμένες κατηγορίες επιχειρήσεων και, ειδικότερα, για τις επιχειρήσεις τις οποίες κατέχουν ή τις διαχειρίζονται ατομικώς φυσικά πρόσωπα.
   
      (1)  ΕΕ C 399 της 22.12.2012.